Zavod za hitnu medicinu Šibensko-kninske županije

URBROJ: 01-1671/2022

Šibenik, 17.05.2022.

Na temelju Odluke o specijalističkom usavršavanju doktora medicine u djelatnosti obiteljske medicine, pedijatrije, ginekologije i opstetricije, medicine rada i sporta, hitne medicine, oftalmologije i optometrije, opće interne medicine, fizikalne medicine i rehabilitacije, kliničke radiologije, epidemiologije, školske i adolescente medicine i kliničke mikrobiologije, financijskim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021. – 2026. od strane Ministarstva zdravstva KLASA: 131-01/22-01/201, URBROJ: 534-03/22-01 od 3. svibnja 2022. godine, Pravilnika o specijalističkom usavršavanju doktora medicine (NN 100/11, 133/11, 54/12, 49/13, 139/14, 116/15, 62/16, 69/16 i 6/17), Pravilnika o mjerilima za prijam specijalizanata (NN 83/15) ravnatelj Zavoda za hitnu medicinu Šibensko-kninske županije raspisuje

**N A T J E Č A J**

za prijam odnosno upućivanje doktora medicine na specijalističko usavršavanje iz:

* **HITNE MEDICINE** – 1 izvršitelj.

Opći uvjeti:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine,
* odobrenje za samostalan rad.

 Radi prijave na natječaj pristupnici trebaju dostaviti:

1. Prijavu na natječaj s naznakom adrese stanovanja, elektronske adrese i broja telefona,
2. Životopis,
3. Presliku domovnice ili druge potvrde o državljanstvu pristupnika,
4. Presliku osobne iskaznice (obje strane),
5. Presliku diplome medicinskog fakulteta,
6. Presliku odobrenja za samostalan rad,
7. Presliku prijepisa položenih ispita na studiju,
8. Presliku potvrde o općem prosjeku ocjena tijekom studija te duljini trajanja studija,
9. Presliku nagrada za vrijeme studija,
10. Presliku potvrde o statusu poslijediplomskog doktorskog studija, ako ga je pristupnik upisao,
11. Popis objavljenih radova i kopije radova s područja struke, ako pristupnik ima takvih radova, s naznakom o tome da li je rad objavljen u indeksiranim časopisima cc, sci, ssci (i kojim), da li je rad objavljen „in extenso“, odnosno da li se radi o ostalim radovima i sažecima te da li je pristupnik prvi autor ili koautor rada,
12. Presliku ugovora o radu ako je pristupnik radio ili radi u primarnoj zdravstvenoj zaštiti i/ili u bolničkoj zdravstvenoj ustanovi,
13. Potvrdu Hrvatskog zavoda za mirovinsko osiguranje (HZMO) o evidentiranom stažu ako je pristupnik radio ili radi u primarnoj zdravstvenoj zaštiti ili u bolničkoj zdravstvenoj ustanovi, izdanu za vrijeme trajanja ovog natječaja (radi omogućavanja točnog izračuna staža),
14. Potvrda o rezultatima psihološkog testiranja,
15. Presliku uvjerenja nadležnog suda da se protiv pristupnika ne vodi kazneni postupak (ne starije od 6 mjeseci).

Na natječaj se mogu prijaviti osobe oba spola.

Prijava mora biti potpisana, a ostala tražena dokumentacija se dostavlja u neovjerenim preslikama, kao dokaz o ispunjavanju uvjeta iz natječaja te radi bodovanja sukladno Pravilniku.

Prijave s traženim podacima i potrebnom dokumentacijom o ispunjavanju uvjeta iz natječaja podnose se na adresu: Zavod za hitnu medicinu Šibensko-kninske županije, Narodnog preporoda 1, 22000 Šibenik, poštom ili osobnom dostavom na Urudžbeni zapisnik, isključivo u zatvorenoj omotnici s naznakom „Natječaj za specijalizaciju – NE OTVARATI“, u roku od 8 dana od dana objave natječaja u Narodnim novinama.

Nevaljane, odnosno nepravodobne, nepotpune ili nepotpisane prijave neće se razmatrati.

Obavijest o terminima razgovora s pristupnicima bit će objavljena na internetskoj stranici Zavoda [www.zhm-skz.hr](http://www.zhm-skz.hr) , a pristupnici koji su predali valjane prijave bit će pozvani na razgovor putem elektroničke pošte. Sa svim pristupnicima koji su predali valjane prijave obavit će se razgovor u roku od 30 dana od isteka roka za prijavu na natječaj. Na razgovoru su pristupnici obvezni Povjerenstvu predočiti izvornike dokumenata priloženih uz prijavu na natječaj. Eventualne prigovore u vezi s valjanošću prijave ili na prethodno objavljenu Bodovnu listu Povjerenstva, pristupnici mogu iskazati u terminu za razgovor pristupnika s Povjerenstvom.

Odluka o izboru specijalizanata javno se objavljuje na Oglasnoj ploči i na web stranici Zavoda za hitnu medicinu Šibensko-kninske županije, Šibenik, Narodnog preporoda 1 - [www.zhm-skz.hr](http://www.zhm-skz.hr) .

 Zavod za hitnu medicinu

 Šibensko-kninske županije

 Ravnatelj:

 mr. sc. Tomislav Jukić, dipl. pol.